Diari Oficial de la Generalitat Valenciana


Sumari del DOGV 1851, del 31-08-1992 (1992/825755)

ORDRE de 22 de juliol de 1992, de la Conselleria de Cultura, Educació i Ciència, per la qual modifica diverses convocatòries d'ajudes i beques a la investigació universitària.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/22/(2)/dof/vci/html**

### Dades del document

Número de DOGV
:   1851

Data del DOGV
:   31-08-1992

Secció del DOGV
:   DISPOSICIONS GENERALS

Número del document
:   1992/825755


Data del document
:   22-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 22 de juliol de 1992, de la Conselleria de Cultura, Educació i Ciència, per la qual modifica diverses convocatòries d'ajudes i beques a la investigació universitària.  
La Generalitat Valenciana a través de la Conselleria de Cultura, Educació i Ciència, ha, mantingut durant els últims anys una política científica consistent, entre d'altres, en el desplegament de programes tendents a integrar la investigació científica com a un factor de desenvolupament comunitari, mitjançant la concessió d'ajudes a la formació de professionals que constituesquen el suport futur del desenrotllament científic i tecnològic de la nostra societat, i també a millorar l?equipament de centres d'investigació, política que es concreta en les convocatòries successives anuals de beques i ajudes a la investigació, i que, atesos els seus resultats satisfactoris, està prevista la seua continuïtat futura.  
Així, mitjançant sengles ordres d'aquesta conselleria, de data 15 d'abril de 1992, s'han convocat beques de formació dins del Pla de Foment de la Investigació a la Comunitat Valenciana, i ajudes i beques per a professors i investigadors, també dins del Pla de Foment de la Investigació a la Comunitat Valenciana, publicades en el Diari Oficial de la Generalitat Valenciana de 15 de maig de 1992.  
Aquestes ajudes i beques són sufragades amb càrrec a les línies corresponents del pressupost de la Generalitat Valenciana de l'any 1992, si bé la seua vigència comprén un període de temps que inclou part de l?exercici 1993, cosa que pot produir disfuncions en la gestió del pagament de les ajudes i beques que es concedesquen.  
Per això, i a l?objecte d'aconseguir una adequació del període de gaudi de la subvenció a l?exercici pressupostari amb càrrec al qual se sufraguen, es procedeix a la modificació de les esmentades convocatòries.  
En virtut de tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià  
ORDENE  
Primer  
Modificar l?Ordre de 15 d'abril de 1992, d'aquesta Conselleria, per la qual convocava beques de formació dins del Pla de Foment de la Investigació a la Comunitat Valenciana, i també l?Ordre de 15 d'abril de 1992, per la qual convocava ajudes i beques per a professors i investigadors, també dins del Pla de Foment de la Investigació a la Comunitat Valenciana, ambdues publicades en el Diari Oficial de la Generalitat Valenciana de 1-5 de maig, en els termes següents:  
a) Les beques i ajudes que es convocaven en les esmenta-  
des ordres són per a l'any natural de 1992.  
b) El període de gaudi d'aquestes ajudes i beques serà fins al 31 de desembre de 1992, incloses aquelles que es concedesquen en concepte de pròrroga de les d'anys anteriors.  
c) Les estades a universitats i centres d'investigació; les assistències a congressos, reunions i jornades de caràcter científic i tecnològic, i també l?organització de congressos i reunions de caràcter científic i tecnològic, objecte de les convocatòries, s'entendran referides a aquelles que es desenvolupen en 1992.  
Segon  
Les beques i ajudes que es concedesquen en virtut de les convocatòries a què fa referència l'apartat primer d'aquesta Ordre es prorrogaran automàticament l'any 1993, fins al límit de les consignacions pressupostàries de l?exercici corresponent a l?esmentat any.  
Amb aquesta finalitat, en el mes de gener de 1993, la Direcció General d'Ensenyaments Universitaris i Investigació resoldrà i publicarà la relació de beques i ajudes que es prorroguen, amb indicació del seu abast i la seua durada, d'acord amb la naturalesa d'aquelles.  
En el cas que les disponibilitats pressupostàries existents en aquell moment no permeten la pròrroga de totes les ajudes i beques concedides, la concessió de la pròrroga s'efectuarà mitjançant el procediment seguit per a la concessió, com figura en les corresponents convocatòries. En tot cas, no en serà necessària la sol·licitud per part dels interessats.  
Tercer  
Les sol·licituds presentades relatives a estades a universitats i centres d'investigació, i també a l?organització de congressos i reunions de caràcter científic i tecnològic, a efectuar o realitzar en l'any 1993, es resoldran en el més de gener del dit any d'acord amb el procediment establert en la respectiva convocatòria.  
DISPOSICIO FINAL  
Autoritze el Director General d'Ensenyaments Universitaris i Investigació a dictar les resolucions necessàries per al desplegament i execució del que es disposa en aquesta ordre.  
València, 22 de juliol de 1992.  
El Conseller de Cultura, Educació i Ciència,   
ANDREU LOPEZ BLASCO


Còpia Permalink ELI